**Dôvodová správa**

**Všeobecná časť**

Cieľom tohto nárhu novely exekučného zákona je odstrániť zlý a nespraodlivý stav, ktorý vytára súčasná právna úprava, na základe ktorého ľudia, ktorí sú poberateľmi dávok a príspevkov v hmotnej núdzi a nemajú iný oficiálny príjem, sa vďaka absolútnemu vylúčeniu týchto dávok a príspevkov z predmetu exekúcie vyhýbajú plateniu pohľadávok. Veriteľ sa stáva tejto situácii bezmocným a títo sociálne odkázaní dlžníci si často ani nehľadajú prácu, ktorá by im priniesla oficiálny príjem, aby sa týmto exekúciám vyhli. Pre riešenie tejto situácie novela navrhuje takú právnu úpravu, ktorá stanovuje za predmet, ktorý podlieha exekúcii aj tieto dávky a príspevky a to do výšky 1/3 priznanej sumy týchto dávok a príspevkov.

Ďalším cieľom tohto návrhu novely exekučného zákona je zabezpečiť, aby ľudia pre malé pohľadávky neboli zaťažovaní pri ich vymáhaní formou exekúcie nadmernými nákladmi, ktoré si ako odmenu účtujú exekútori. Súčasná právna úprava totiž vytvára stav, kedy pri malých dlžných sumách vymáhaných exekútormi, výška konečnej sumy častokrát výrazne presahuje výšku pôvodnej pohľadávky. Je to neproporcionálne a neadekvátne. Preto novela zákona navrhuje takú právnu úpravu, ktorá znemožní, aby odmena exekútora presiahla hodnotu samotnej dlžoby. Odstráni sa tým stav, na ktorý občania dlhodobo poukazujú ako na nevyvážený, neprimeraný a tiež nespraodlivý.

Návrh zákona tiež upravuje situáciu, kedy dôjde k zastaveniu exekúcie zavinením exekútora, kedy mu odmena neprináleží.

**Osobitná časť**

K bodu 1

Dávky a príspevky v hmotnej núdzi sa stávajú predmetom podliehajúcim exekúcii a to do 1/3 výšky priznanej sumy dávky a príspevku.

K bodu 2

Dopĺňa sa maximálna horná hranica, do ktorej výšky môže siahať v súhrne odmena exekútora za výkon exekučnej činnosti, ktorou sa stáva hodnota samotnej vymáhanej pohľadávky.

K bodu 3

Upúšťa sa od odmeny exekútorovi, ak dôjde k zastaveniu exekúcie zavinením exekútora.